பாரிட் சூலோங்

பாரிட் சூலோங் (மலாய்: Parit Sulong; ஆங்கிலம்: Parit Sulong; சீனம்: 巴力苏隆); என்பது மலேசியா, ஜொகூர், பத்து பகாட் மாவட்டத்தில் அமைந்துள்ள ஒரு சிறிய நகரம் ஆகும். மூவாருக்கு கிழக்கே 30 கி.மீ. (19 மைல்) தொலைவில் உள்ளது.

இரண்டாம் உலகப் போரின் போது, இங்கு கட்டப்பட்ட வரலாற்றுச் சிறப்புமிக்க பாரிட் சூலோங் பாலம்; அந்த நகரத்தின் முக்கிய அம்சமாகும். பத்து பகாட் மாவட்டத்தின் தலைநகரான பத்து பகாட் நகரிலிருந்து 18 கி.மீ. (11 மைல்) தொலைவில் பாரிட் சூலோங் அமைந்துள்ளது.

வரலாறு

1942 சனவரி 22-ஆம் தேதி, 45-ஆவது இந்தியப் படை; 8-ஆவது ஆஸ்திரேலிய தரைப்படையைச் சேர்ந்த 150 போர்க் கைதிகள் சப்பானிய இராணுவத்தின் 25-ஆவது படைப்பிரிவினரால் இங்கு கொல்லப்பட்டது ஒரு வரலாற்று நிகழ்வாக அறியப்படுகிறது. அந்த வரலாற்று நிகழ்வு பாரிட் சூலோங் படுகொலை என்று அழைக்கப்படுகிறது.

ஏறக்குறைய 150 ஆஸ்திரேலிய மற்றும் இந்திய வீரர்கள்; சப்பானிய இராணுவத்தின் போர்க் கைதிகள் ஆனார்கள். போர்க் கைதிகளான அவர்கள் அடித்துத் துன்புறுத்தப் பட்டனர்; மற்றும் நகர முடியாத போர்க் கைதிகள் கொல்லப்பட்டனர். எஞ்சியிருந்த வீரர்கள் அருகிலுள்ள கட்டிடத்திற்குள் அடைக்கப்பட்டனர்.

அங்கு அவர்கள் நிர்வாணமாக்கப்பட்டு நெரிசலான அறைகளில் வைக்கப்பட்டனர். அவர்களுக்கு மருத்துவக் கவனிப்பு மற்றும் குடிப்பதற்குத் தண்ணீர் மறுக்கப்பட்டன. இந்த நேரத்தில், அரச சப்பானிய வீரர்கள், இந்திய வீரர்கள் சிலரின் தலைகளைத் துண்டித்தனர். மற்றும் சிலர் சுட்டுக் கொல்லப்பட்டனர்.Tony Stephens, "The killing field at The Bridge" (Sydney Morning Herald, 13 September 2004). Access date: 16 February 2007.

தக்குமா நிசிமுரா

சிறிது நேரத்திற்குப் பிறகு, எஞ்சியிருந்த வீரர்கள் கட்டிடத்தில் இருந்து வெளியே தள்ளப்பட்டனர. அங்கு அவர்கள் துப்பாக்கிக் கட்டைகளால் அடிக்கப்பட்டனர். அவர்களில் சிலர் சமுராய் கத்திகளால் குத்தப்பட்டு கொலை செய்யப்பட்டனர். மேலும் பலர் சாலையின் நடுவில் கம்பியால் கட்டப்பட்டு இயந்திரத் துப்பாக்கியால் சுடப்பட்டனர். உயிருடன் இருந்த மற்ற போர்க் கைதிகள் சிலரின் மீது பெட்ரோலை ஊற்றி தீ வைக்கப்பட்டது. இந்தப் படுகொலையில் 150 போர்க் கைதிகள் உயிரிழந்தனர்.Ian Ward, Snaring the Other Tiger (Media Masters Publishers, Singapore, 1996); Dictionary of New Zealand Biography, "Godwin, James Gowing 1923 - 1995". Access date: 16 February 2007

படுகொலைக்கு உத்தரவிட்ட சப்பானிய அதிகாரி, தக்குமா நிசிமுரா, போர்க் குற்றங்களில் ஈடுபட்டதாக மெய்ப்பிக்கப்பட்டு, 1951 சூன் 11 அன்று தூக்கிலிடப்பட்டார்.

 மேற்கோள்கள் 

மேலும் காண்க
 பாரிட் சூலோங் படுகொலை
 மூவார் போர்
 கிம்மாஸ் போர்

 வெளி இணைப்புகள் 

‎

பகுப்பு:மலேசிய நகரங்கள்
பகுப்பு:ஜொகூர் மாநிலத்தில் உள்ள நகரங்கள்